ఎం. చిన్నస్వామి

మంగళం చిన్నస్వామి (1900, మార్చి 29 - 1991, నవంబరు 8) భారతీయ క్రికెట్ నిర్వాహకుడు, న్యాయవాది. ఆయన మాండ్యలో జన్మించాడు.

అతను 1977 నుండి 1980 వరకు భారత క్రికెట్ నియంత్రణ మండలి అధ్యక్షుడిగా, 1960 నుండి 1965 వరకు కార్యదర్శిగా ఉన్నాడు. ఆయన దీర్ఘకాలం ఉపాధ్యక్షుడిగా, సంయుక్త కార్యదర్శిగా కూడా పనిచేశారు. అతను 1965, 1973, 1977 - 1980 లలో అంతర్జాతీయ క్రికెట్ కౌన్సిల్‌లో భారతదేశానికి ప్రాతినిధ్యం వహించాడు. వృత్తిరీత్యా న్యాయవాది అయిన ఆయన 1925 నుండి 1975 వరకు చురుకుగా ప్రాక్టీస్ చేశాడు.

ఆయన కర్ణాటక రాష్ట్ర క్రికెట్ సంఘం వ్యవస్థాపకులలో ఒకరు. ఆయన 1953 నుండి 1978 వరకు కార్యదర్శిగా, 1978 నుండి 1990 వరకు అధ్యక్షుడిగా పనిచేశాడు. 1967-68లో భారత ఆస్ట్రేలియా పర్యటనకు ఆయన కోశాధికారి, రెండవ అధికారిగా ఉన్నాడు. రెండు సంవత్సరాల తర్వాత ఆస్ట్రేలియా తిరిగి వచ్చినప్పుడు మేనేజర్‌గా కూడా ఉన్నాడు. 1969లో ఎంసిసి అతనికి జీవితకాల సభ్యత్వాన్ని ఇచ్చి సత్కరించింది.

బెంగళూరులో కర్ణాటక స్టేట్ క్రికెట్ అసోసియేషన్ స్టేడియం నిర్మాణం వెనుక ఆయన చోదక శక్తి. 1969లో ఎంజి రోడ్ ప్రాంతంలో క్రికెట్ కోసం మైదానాన్ని కేటాయించమని కర్ణాటక ప్రభుత్వాన్ని కోరడంలో ఆయనకు చాలామంది ప్రముఖులు సహాయం చేశారు. ఆయన కోరికలకు విరుద్ధంగా దీనికి ఎం. చిన్నస్వామి స్టేడియం అని పేరు పెట్టారు.

అతను దీర్ఘకాల అనారోగ్యంతో బాధపడుతూ 1991, నవంబరు 8న మరణించాడు.

 మూలాలు 

 భారత క్రికెట్‌లో 1992 మరణవార్త

వర్గం:1991 మరణాలు
వర్గం:1900 జననాలు
వర్గం:భారత క్రికెట్ నిర్వాహకులు